North Luzon East Expressway

Ang North Luzon East Expressway ay isang ipinapanukalang mabilisang daanan sa pulo ng Luzon sa Pilipinas. Magkakaroon ito ng apat na mga linya at haba na 92.1 kilometro (57.2 milya). Ito ang magiging huling bahagi ng Daang Radyal Blg. 7 (R-7) ng pinag-ugnay na sistemang daang arteryal ng Kamaynilaan.

Paglalarawan
Ang proyekto, na may haba na 92.1 kilometro, ay binubuo ng Phase I at Phase II at magiging mahalagang rutang pantransportasyon sa silangang bahagi ng Gitnang Luzon. Magsisimula ito sa dulo ng La-Mesa Parkway (na ipinapanukala rin), o sa sangandaan ng C–6 sa San Jose del Monte, Bulacan, at magtatapos sa Cabanatuan, Nueva Ecija. Dadaan ito sa mga lungsod at bayan ng Norzagaray, Angat, San Ildefonso, San Miguel, Gapan, at Santa Rosa kalinya ng Pan-Philippine Highway (AH26). Kakailanganin ng mga tulay upang maidala ang mabilisang daanan sa ibabaw ng Ilog Angat, Ilog Peñaranda, at Ilog Pampanga. Inaasahang matatapos ang mabilisang daanan sa taong 2022. 

Inaasahan na, pagkakompketo ng mabilisang daanan, maiaalis nito ang mabigat na daloy ng trapiko sa bahaging Gitnang Luzon ng Pan-Philippine Highway, magbibigay ito ng mas-mabilis na biyahe patungong Lambak ng Cagayan, at maglilikha ito ng episiyenteng ruta pangkalakalan sa pagitan ng mga bayan at lungsod ng Nueva Ecija, Bulacan, at Kalakhang Maynila. Mag-aalok din ang proyekto sa mga babae upang maggawa sa pagtatayo nito, upang mahikayat ang pagkakapantay-pantay ng mga kasarian sa workforce nito.

Mag-uugnay ang North Luzon East Expressway sa Central Luzon Link Expressway, isa pang ipinapanukalang mabilisang daanan.

Project Bidding
Ang bidding ng proyekto ay napunta sa isang pribadong kontratista sa pagtatayo.

Kalagayan ng proyekto
Sa liham nito na may petsang Pebrero 11, 2015, ipinahayag ng Bangko sa Pagpapaunlad ng Pilipinas (DBP) ang kanilang interes sa paglahok sa Proyektong North Luzon East Expressway (NLEE) bilang mga tagapayo sa transaksyon.
Ibinigay ng DPWH sa DBP ang kopyang-troniko ng balangkas ng huling ulat ng Business Case Study noong Marso 3, 2015.
Sinabi ng DPWH na magsisimula ang pagtatayo ng mabilisang daanan sa huling bahagi ng 2016.

Mga labasan
Exit 1 NorzagarayExit 2 GuiguintoExit 3 Plaridel Exit 4 Bustos Exit 5 San Rafael Exit 6 San Ildefonso Exit 7 San Miguel Exit 8 San Leonardo Exit 9 Santa Rosa Exit 10 Cabanatuan

Tingnan din
Talaan ng mga mabilisang daanan sa Pilipinas
North Luzon Expressway

Mga sanggunian

Kategorya:Mga ipinaplanong lansangan sa Pilipinas